23.04.2010: Dr "Bádner" gratüliert allne Biecher herzlig zue ihrem Weltdaag. Wér vun Eich het hit schun e guets Biechli bscháut oder viellicht sógár ánglängt? Oder wénigschtens drin nóchgschláge, wie-ma des PC-Spiel inschtalliert, wú-er-sich hit nei kauft het? Dr Bádner het hit au sini drei Biechli üs dr Schublád ghólt un het-si mól wider ufschláge un ánluege welle - aber irgendwie hänn d Site só bäppt un er het-si nit usenand brócht...  Zem Weltdaag vum Buech exklusiev fír d Abonennte vum "Bádner" im Ánschluß d Originálglossi iewere schicksálshafti Bigégnung miteme Biechli ám 22. Mai 2005.  Wú-ich vor kurzem schnell zem Optiker z Héchtse gange bin, hab-ich e schicksálshafti Entdeckung gmacht: Ufm Dischli unter dr ganze ándre Zitunge hab-ich e kleins Magazienli gsähne. Ich hab eifach mini Auge nit devún abwende kenne. Mír isch-s gsii, wie wenn e Art Magnétkraft devún üsgange isch, wú-mich únwiederstehlig ánzóge het. Ich bin däm Dischli nécherkumme, hab langsám d Hand üsgstreckt, hab sell Magazienli ánglangt - un im däm Augeblick het ebbis in minem Innere "klick!" gmacht, só, wie wenn sich e Falli schließe dääd. Ich hab des dunkli Gfiehl ghán, daß mit sellere Biriehrung ebbis Únwiederruefligs án-gfange ghán het un jetz sin Lauf nämme dääd. Ich hab s Magazienli hóchghebt un vun allene Site bschaut. Dr Iiband isch üs gráuem Altpapier gsii un het Falte gänn, wú ich-s hien- un hérdrillt hab. Bim flichtige Durichblättere hab-ich gsähne, daß d Schrift immer in dr gliche Farb druckt gsii isch. Ánfangsbuechstáwe het-s keini gänn, aber mittelprächtigi großi Schwarzwißphótos. Wú-ich dr Iiband nommól gnáuer bscháut hab, hab-ich drei Hechtli ent-deckt, wú iewerenand gstápelt worre sinn un só e vrreckts Kriz bildet hänn. Un iewer sellem vrreckte Kriz isch dr Titel gstande: Der Hechtsheimer Bote. Ich hab uf dr Titel vun däm Buech gstarrt; un mír isch abwechselnd heiß un kalt worre. Mini Gedanke hänn-sich vrwirrt. Des isch doch gnáu des Magazienli gsii, wú-ich immer schrib! Ich hab-mr-s nónemól gnáu bscháut. Kei Zwiifel, s isch des Magazienli gsii, wú-ich selwerscht grindet ghán hab. Aber wie het denn des Magazienli in siech selwerscht vórkumme kenne?Ich hab noch e gueti Wiili driewer gstüümt. Aber des isch e ándri Gschiecht un soll e ánder Mól vrzällt werre.  (Ähnligkeite mit ándre (únendlige) Gschiecht sinn nit biábsiechtigt un nur rein zuefällig. Wer vun dr nit-bádische Abonnente die ganzi Ánspielung midm "Héchtsemer Humpelnde Bot" bisher nit vrstande het: És isch e Persifláge uf dr "Lahrer Hinkende  Bote", e Johreskalender un -almanach, wú schun sit Johrzehnte üs minere Heimetstadt in ganz Siedbáde vrteilt wird. Daß-s aber tátsächlig au e "Hechtsheimer Bote" git, ob jetz hinkend, humpelnd oder guet zue Fueß, dódevún hab-ich bis zue sellem Schicksálsdaag au nix gwißt un bin dämenstsprechend iewerrascht gsii.)